CELEX: 62021CN0251
Language: sl
Date: 2021-04-21 00:00:00
Title: Zadeva C-251/21: Predlog za sprejetje predhodne odločbe, ki ga je vložilo Augstākā tiesa (Senāts) (Latvija) 21. aprila 2021 — SIA „Piltenes meži“/Lauku atbalsta dienests

28.6.2021   
            
            
               SL
            
            
               Uradni list Evropske unije
            
            
               C 252/14
            
         
      Predlog za sprejetje predhodne odločbe, ki ga je vložilo Augstākā tiesa (Senāts) (Latvija) 21. aprila 2021 — SIA „Piltenes meži“/Lauku atbalsta dienests
      (Zadeva C-251/21)
      (2021/C 252/19)
      Jezik postopka: latvijščina
      
         Predložitveno sodišče
      
      Augstākā tiesa (Senāts)
      
         Stranki v postopku v glavni stvari
      
      
         Tožeča stranka na prvi stopnji in pritožnica v kasacijskem postopku: SIA Piltenes meži
      
         Nasprotna stranka v postopku s kasacijsko pritožbo: Lauku atbalsta dienests
      
         Vprašanji za predhodno odločanje
      
      
                  1.
               
               
                  Ali plačila za mikrorezervate, vzpostavljene na gozdnem območju zaradi uresničevanja ciljev Direktive 2009/147/ES Evropskega parlamenta in Sveta z dne 30. novembra 2009 o ohranjanju prosto živečih ptic (1), spadajo na področje uporabe člena 30(6) Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (2)?
               
            
                  2.
               
               
                  Ali za dodelitev nadomestila za mikrorezervate, vzpostavljene zaradi uresničevanja ciljev Direktive 2009/147/ES Evropskega parlamenta in Sveta z dne 30. novembra 2009 o ohranjanju prosto živečih ptic, veljajo omejitve, ki jih Uredba Komisije (EU) št. 702/2014 z dne 25. junija 2014 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom na podlagi členov 107 in 108 Pogodbe o delovanju Evropske unije (3) določa za plačila podjetjem v težavah?
               
            
         (1)  UL 2010, L 20, str. 7.
      
         (2)  UL 2013, L 347, str. 487.
      
         (3)  UL 2014, L 193, str. 1.